Diari Oficial de la Generalitat Valenciana


Sumari del DOGV 8312, del 07-06-2018 (2018/5380)

RESOLUCIÓ de 9 de maig de 2018, de la Presidència de la Generalitat, de concessió de distincions en matèria de protecció civil de la Generalitat a Eduardo Botella Cereceda.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5380


Data del document
:   09-05-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 9 de maig de 2018, de la Presidència de la Generalitat, de concessió de distincions en matèria de protecció civil de la Generalitat a Eduardo Botella Cereceda. [2018/5380]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per Francisco Javier Mínguez Parodi, en la seua condició de director general de Policia, Desenvolupament de la Ciutat i Districtes de Torrevieja, per a Eduardo Botella Cereceda, resolc.  
  
  
Primer  
Concedir la Distinció al Mèrit de Protecció Civil, en la seua categoria de Medalla de Plata, a Eduardo Botella Cereceda, socorrista d'UTE Salvamar, per la seua intervenció en el rescat d'una persona que havia caigut a la mar en la platja de Los Locos, en aigües de cala Cornuda, prop de les cales de Torrejón, en el litoral de Torrevieja, posant la seua vida i la seua integritat física en greu risc atés l'estat de la mar i la perillositat de la zona, amb una actuació meritòria per excedir notòriament el nivell de compliment dels seus deures cívics.  
  
Segon  
En compliment del que estableix l'article 12 del Decret 150, de 19 de setembre de 2014, s'inscriurà la present distinció honorífica en el Registre de Distincions de la Generalitat en Matèria de Protecció Civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; sense perjudici que puga interposar qualsevol altre tipus de recurs o reclamació que millor convinga al seu interés.  
  
  
L'Eliana, 9 de maig de 2018.- El president de la Generalitat, p. d. (ap. 5é R 12.02.2016; DOGV 17.02.2016), el director de l'Agència Valenciana de Seguretat i Resposta a les Emergències: José María Ángel Batalla.